Suoma sámiid guovddášsearvi

Suoma sámiid guovddášsearvi (SSG) (,  ja ) ovddasta Sámiráđis Suoma sámiid.Sámiráđđi - Suoma juogus Sámiráđi ruoktosiidu 31.5.2011 Searvi vuođđuduvvui Anáris golggotmánu 5. beaivve jagis 1996. Searvvi vuođđudedje Ohcejoga sámesearvi Sámi siida, Eanodaga sámisearvi Johtti sápmelaččat ja Roavvenjárgga sámesearvi Mii.Roavvenjárgga sámesearvvi ruoktosiiddut, lohkojuvvon 30.5.2011. Searvái leat searvan maid SámiSoster, Suoma Sámi Nuoraid searvi jagis 1998, Suoma Boazosámit ja nuortalašsearvi Saaʹmi Nueʹtt jagis 2008Saaʹmi Nueʹtt -searvvi doaibmamuitalusat, lohkojuvvon 30.5.2011. 

Ulbmilat
Searvvi ulbmilin lea čátnat oktii Suoma beale sámiid sihke ovddidit ja dorvvastit sámiid vuoigatvuođaid. Searvi doaibmá Suoma sierra sámi servviid ovttasbargoorgánan.

Suoma sámiid guovddášsearvi lea okta Sámiráđi lahttoservviin. SSG:s lea njeallje ovddasteaddji Sámiráđis ja sis juohkehasaš várrelahtut.

Stivra
Suoma Sámiid Guovddášsearvvi stivra doaibma ain guokte jagi hávil. Skábmamánus 2010 dollojuvvon jahkečoahkkimis searvvi sáhkadoallin válljejuvvui Jouni Lukkari, várresáhkadoallin Janne Näkkäläjärvi ja eará stivralahtuin Ara Aikio, Vieno Länsman ja Anne Nuorgam.SSG ođđa stivra válljejuvvui vahkoloahpas, YLE Sámi Radio 22.11.2010

Lahttosearvvit
 Sámi Siida
 Johtti Sápmelaččat
 Roavvenjárgga Sámi Searvi Mii
 Suoma Sámi Nuorat
 SámiSoster
 Suoma Boazosámit
 Saaʹmi Nueʹtt

Čujuhusat

Kategoriija:Sámesearvvit
Kategoriija:Sámiráđđi
Kategoriija:Suoma servodat